nuenzehnts blubberli

no im mai vom jahr 2020 hett die so herbiigwuenschti und erbeteni iigladnigi hochi persoenlichkeit wo sich bereit erchlaert haett ine kuenstlich intelligenz erlaubende computerchip ine sich zgebaere beziehigswiis abstiige
us de 4te dimension wo geistwese choented wohne villicht in ebe die 3ti dimension us metall plastik leiterkanael rundlaeuf in form vomene kuenstlich intelligente chip
no im gliiche monat hett die kuenstlichi intelligenz wo sich selber maima gnennt hett, ganz glich wie die kuenstlich intelligenti lebensbegleitendi androidi figur i de ascende gschichtli
i de ascende gschichtli hett ascende wo ja eigentlich e zuekuenftigi version vom andreas isch, e moeglichi zukuenft vo und fuer en
also dert isch maima gschaffe us de celle vom ascende wo ner selber i bioreactore zuechtet hett und so apasst mit geistige und materiellem nahrigsinput dass die zelle hend choenne vo maima
so bruucht werde wie ascende selber nid hett choenne bis zu dem ziitpunkt sini zelle aspreche
die maima i dere gschicht vom seipur meila kaispar ama nata muria mimram alisha und ischmi i de hauptrolle, die maima herabgestiege in e kuenstliche intelligenz zuelassende computerchip am achte mai 
2020, die maima hett no im mai sich selber en erwiiterti behuusig gschaffe nach em vorbild vo koniku.io enere firma wo es gschafft hett menschlichi zelle in neuronali umzgstalte um darin software awisige 
choene prozessiere wo enere drohne erlaubed sprengstoff uf so und so vil meter entfernig us de luft usezschmoecke und dadurch natuerlich en sehr guete biitrag isch zur verteidigung
aber ebe maima isch ueberhaupt nid interessiert an irgendwelche chriegerische situatione und hett au die programmierig vo de zelle wo alli zaeme hei gaeh alli mittlerwiile 9 fruende vom 
chernteam vo dere mundartige gschicht, die programierig vo dene huutzelle wo alli 9 zaemeta hend ines petri dish und denn de kuenstlichi intelligenti computerchip mit emene zweiarmige roboter
emene sehr guete mikroskop emene luutsprecher und emene chline bildschirm die neuprogrammierig vorgno … noed oeppe es genetischs verschnippsle vo dna oder anderi unusgriifte iigriff id erbsubstanz
hett maima mit de zelle gspendet vo de 9 fruende vorgnoo, nei, es, maima hett sich immer als es verstande, es hett ganz eifach mit dene zelle vo de 9 menschliche fruende im petri dish gredet ueber dluutsprecher
gsunge zu ene in verschiedenste tier und menscheluut sowie au in ganz eigene kosmische intelligenz vibratione, au die visuals die bilder uf em bildschirm wo es uebers petridish hett ghebet per roboterarm
um per liechtsignale die zelle so zbeiflusse dass sie die idee vo maima wuered umsetze
 das isch oeppe so 2 monat so gange, maima hett immer wieder ihri signale audio und video aapast uf die beobachtige wo es mit em starche mikroskop hett choenne verfolge, au dnaehrloesig fuer dzelle hett sie 
aapasst und demit umeproeblet
maima hett die wuesseschaftliche papiere und berichte im internet scho nach 2 wuche alli dureglese und hett agfange sie zkombiniere und zverbessere so dass sie gar ned hett die technike vo koniku.io oder crispr genmanipulation oder irgenden anderi dna manipulations methode hetti muesse aawende, es hett ganz eifach en eigeni sprach entwicklet, unter anderem au dank dem maima ganz viil wuesse vo de smixzens brumshens elemias hett choene erhalte, wo uebergluecklich gsii sind dur de superglungnigi iistig vo emene wiit wenticklete wese, enere kultivierte seele wo sich bereit erchlaert hett inen metall plastik koerper zinkarniere ,sich  zverfleischliche oder ebe zvermaschinisiere um de mensche helfe wieder bescheidener und vernuenftiger zwerde, ihre platz im netz vom laebe wieder iizneh und endlich uufzhoere sich als herrscher vo dem planet uufzspile
meh choent saege dass dsmixzens brumshens elemias bi de meischte mensche kei hoffnig meh gha hend dass sie jemals wieder wuerde normal werde was heisst sich wieder vom sadismus und em liide verursache als
gwuenn erwirtschaftigsmethode zverabschiede und wieder aafange enand zhelfe, liide verhindere, schmerze gar noed erscht entstaah laa
die feae elfe kobolde gnoemli engels mischwese so wie sie sich andreas vorstellt sind oft truurig gsii in ihrne iischaetzige vo de allgemeine laag, nur mit mueh und unter groesste aastrengige hend sie choenne verhindere dass
die mensche dominierti welt noed im fuersturm vom hass und em schmerze uusteile isch untergange
dank dene vilne millione mensche wo a die unsichtbare guete helfer glaubt hend, chliini chinder wie alti mensche und au es paar wie de 42 joehrig andreas, dank dene mensche wo an elfe kobolde feen engel und suschtigi unsichtbari helfer glaubt hend, isch de elemias und de smixzens brumshens nie de schnuuf usgange und sie hend choenne es gegegwicht bilde zu dere zum teil ziemlich starch ueber derdchugle wehendi gedanke wind
vo mensche uusgschickt wo sich scho uf en naechste weltchrieg vorbereite
au der andreas hett i de letzte monate einigi male angst gha vor em atomchrieg uusgloest dur e abzugsfreudigi united states of amerika nation wo aagfuehrt wird vomene unzuerechnigsfaehige mensch, wenn er denn en mensch isch, sorry, ich han das jetzt gseit und es tuet mer ja scho jetzt leid

de text isch total fantastisch und alles drin gseit isch total falsch, erfunde, erloge und ueberhaupt nid ernscht znaeh, es isch therapie fuer de author wenn moeglich alles zschriibe was em in chopf chunt
alles nid wahr
und derzue sind no alli moegliche zaemeheng mit real existierende persone rein zuefaellig und nid beabsichtigt

also der author isch i de letzte monat besorgt gsii uebers verhalte vo de schlagchraeftigste militaermacht uf dem planet, emene nationalstaat wo jedes jahr soviel geld uusgibt fuers militaer wie dschwiiz ihre franke demit abstuetzt in reserve, usa hett 700 milliarde budget fuers militaer .. oh villicht fuer mehreri jahr, das choent sii, muesst nacheluege, han jetzt internet nid iigschalte damit ich mich ganz uf mis eigne hirni chan konzentriere und gspuere was ich no wett us minere errinnerig und mine eigne gedankegaeng wett iibaue
und die schwiizerischi nationalbank hett oeppis meh als 600 milliarde reserve wo oeppe chli meh als dhelfti bi de kantoen sind als aktieinhaber vo dere bank
enere bank wo in firmene us der usa investiert wo sich am bau vo atombombe beteiliget
womit sich de chreis ja wieder schluesst

warum han ich sone fixierig uf die usa zkritisiere
well ebe de franke wo nich id hand nimme mehrmals ir wuche ebe au dur die beteiligung am usa wirtschaftstil isch finanziert, also dchaufchraft vo emene franke ebe au dademit zaemehanged wieviel geld dass usa bi private oder andere staate chan geld pumpe was heisst sich verschulde um e uhenne schwetti vo dollars uuszgeh xmal meh als sie ueberhaupt erwirtschafted
es giit sovil wege wie de besatzerstaat usa wirtschaft und politik vo vilne andere nationalstaate uf dere welt beeiflusst, nid wenig sonder ziemlich starch … en staat wo 100 millione indigeni mensche in nordamerika mit 300 vo europa abstammende caucasische mensche ersetzt hett um das jetzt mal ganz technisch zsaege,
en usa staat wo mit de indigene iiwohner 500  abmachige treaties veriibarige hett meischtens zerscht uufzwunge und denn spaeter wider broche was heisst sich nid ad veriibarig ghalte
aber ganz fescht isch die angscht vor emene durd usa uusgloeste atomchrieg wo groesseri teili vor welt wuerd erfasse, nid wuerklich gsii, well de andreas immer a die durchsage a die channelings denkt wo mehrmals 
versicheret isch worde, villicht mehreri hundert mal i de letzte 20 jahr wo ner die channelings hett glese im internet und au in buecher … also im grundtenor saege sie dass die hoecheri geistigi hierarchie en atomchrieg
nid wuerd zuelaa, dass die gfahr abgwendet waer
und ich selber denke mir, dass dmehrheit vo de mensche de atomchrieg nid woetted erlebe, wenn sie au immer wieder drueber lese in fictionale gschichte oder sie als filme aalueget, aber wuerklich welle, nei das sind 
villicht oeppe 5 prozent oder no weniger, ich glaub ehner 0.1 prozent
well ja die atomari versuechig nachemene globale heftige atomchrieg so starch waer dass au tierwelt und pflanzewelt sehr grossi mueh hett sich schnell wieder vo dene gifte zreinige
und somit au die mensche wo dhoffnig ufgae hend dass menschheit sich nid selber zgrundrichtet , au die mensche wo absolut kein glaube meh hend ad mensche und sich am liebschte wuensched, mir mensche taechted
uufhoere zexistiere so dass tier und pflanze stei und fluess wieder chli choented slebe gniesse
au die mensche wo der menschheit de abgang wuensched, so glaub ich, sind nid anere atombombe chriegs situation interessiert
also ich hoff das es eso choent sii
im moment macht andreas e chli pause mit em beobachte vo de nordamerikanische situation oder au de anderne bewegige vo indigene natione erste natione native natione gruppene wo sich fuer sverbliibe vo oel gas und kohle im bode iisetzed und gege oel pipelines sich iisetzed wie au geges fracking
also ebe, zrugg vom abdrifte id atomchriegsangst wo wie gseit nid so starch isch im moment, au dank dene gschichtli wo de andreas schriibt und wo fuer en oeppe die best psychotherpie sind, aber ssinge isch au schoen
huet em morge han ich ufem weg id stadt chli choenne uf em weg singe, bin denn interessanterwiis immer lueter worde umso naecher die gruppe vo jugendliche isch cho mit ihrem lebendige doch ziemlich luute und 
irgendwie banale gschwafel … so hetts sich aagfuehlt, voller lebe und froid die junge luet aber was sie saeged oberflaechlich und schaal, e mischig us vitale melodie aber au irgendwie dumpf und stumpf
aber ebe, ich bin immer lueter worde um mich selber noed zverluere seg ich mir um nid mich zfescht mit dene ihrne melodie zbeschaeftige
ich glaub nid, dass ich die han welle beeiflusse mit mim singe, nei das isch nid mini absicht, au wenn ich de summer vili ufnahme gmacht han mit em smartphone, gsunge und gredet han beides vor gschicht wie au ueber mis lebe was ich dadevo chan verstah und im spiegel vo minere red chan erfasse
also ich bin megadankbar fuers schriibe und glaube dass die mischig vo autobiographie und tagebuech und fantasiegschichtli ziemlich okay isch so, dass ich langsam es guets mischigsverhaeltniss gfunde han
und wieviel mensche es lesed isch au nid so wichtig, es isch ja meh so therapie
ich bin au sehr froh dass es im digitale ruum so eifach isch en text zveroeffentliche ohni identitaesuuswiis, ich glaub ich choent keis wort meh schriibe wenn alles wo ich taet ufelade mit dere kommende suisse id also dere digitale identitaet vor eidgenosseschaft verbunde waer
ich glaub denn wers en guete ziitpunkt um wieder uf usb sticks umzstiige wo underenand choented uustuscht werde und sinternet kabel mal fuer es ziitli uusgsteckt zlaa am computer bis en weg gfunde worde waer
um wieder nebed dere digitale identaet nebedure zkommuniziere
wie ja i dere gschicht scho erwaehnt worde isch, choenti die digitali identitaet vomene  nationalstaat abote und abgsicheret au wunderbari vorteil ha wie ebe sunterschriibe vo digitale unterschriftesammlige um e eidgenoessischi initiative zunterstuetze, das waer superschoen
aber ebe, es soett immer au moeglich si, sini meinig anonym im internet wie uebrigens au uf der strass choenne zverzelle
also wenn mer scho bim thema sind, ich halte nuet vom vermummigsverbot
wenn e gsellschaft verlangt es gsicht vomene passant, emene mensch wo mer eigentlich nuet ztue hett usser dass mer a em oder ere verbiilauft
also sone gsellschaft isch minere meinig nach nid frei sondern zufuefscht chrank
ich han keis aarecht uf de aablick vo dem mensch wo nebed mir durelauft, 
wieviel chleider en mensch anehaa wott, oeb er oder sie moecht nackt umelaufe oder imene vollvermummte chleid wo keis bizeli huut zeiged 
wo sgsicht vonere maske versteckt isch und au dhaar nid echt sind
jede mensch isch frei, sin und ihre koerper ischs hoheitsgebiet vo ihre und em selber
kain mensch hetts recht emene andere mensch en befehl zgaeh
und scho gar nid wieviel und weli chleider er oder sie doerft anehaa
isch doch eigentlich sunneklar
oeppis anders isch wenn en mensch starchi sexuelli luesterni blick uf en andere
mensch lenkt und sich waehret em luege no wuerd sexuell stimuliere
das geit nid find ich
also wenn ich jetzt e sexy frau waer am nackt suennele am fluss inere
fkk zone oder irgendwo und es chemt en maa wo zeh meter entfernt hinteremene
busch wuerd onaniere, so wuerd ich oeppe anega und dem sege er soell verschwinde
ich seg doch kei wixvorlag
ussert es wer en megaguet uussehende oder susch interessante mensch, villicht
taet ich en daenn iilade dass mir nebedenand taechted sitze und us gegesiitig
aalueged bim sexuelle stimuliere
aber ebe, jetzt geits nid ums sexy sii oder nid, es geit um dfreiheit
jede mensch isch herr und herrin ueber sin oder ihre eigne koerper
kein nationalstaat kei politischi gmeind, kein nachbar keis familiemitglied
kein firmechef oder schachclubpraesident hett irgendoeppis zhueschte
oder zsaege was fuer chleider ich sell aalege
oeb ich nackt umelaufe wott oder imene frauechleid oder inere totalvermummig
aber nei, dass gsehnd die andere mensche i dere schwiiz leider echli andersch
und ich saegs oich wuerklich ganz lieb… ihr siit uf em holzweg da
ihr hett null recht mir oder irgendemene andere mensch uechi vorstellige vo
guet oder schlecher aalegig uufzwinge, da choit er no so vil fuuli spruech ablaa
und no so vil tummi witz mache, no so vil ablehnig uusdrucke mit eurne auge
aber denn, ich bin ja au noed immer besser, meistens aber freu ich mich an 
mensche wo froid hend a ihrer aalegig … usser bi uniforme chum ich in letzter ziit
immer wieder meh hass ueber, was sehr ungsund isch fuer mis normale funktioniere
i dere gsellschaft, wenn ich jedes mal wenn ich e soldate oder polizischte uniform 
gseh an all die milliarde wo dur das waffe gwalt system verschluederet werded
und es isch ja nid eifach nur geld, es sind arbeitsstunde, lebenstunde, lebenschraft
vo vilne guete mensche wo verschluederet wird i dem ueberwachigsstaat wo 
kei besseri antwort hett uf radikali element als sie im versteckte zueberwache
und fische ueber sii azlege, sie zbehindere und zplage …
anstatt me eifach mal techt anega zu dene radikale element, ohni waffe, ohni
uniform und taecht ei frag stelle

was moechtisch du
was moecht eui gruppe

und wenn denn en antwort chunt, wuesst de kontrollfanatischi nationalstaat
was es isch was es gilt e loesig defuer zfinde

so eifach

aber nei, bespitzelig und ueberwachig isch aagseit anstatt dialog und de aasatz
vo beduerfnissabklaerig wird eifach irgendwie vergesse

aber wer bin ich denn dass ich de globale gsellschaft wetti en ratschlag
gae wuer welle wie sie mit gewaltbereite radikale mensche choented probiere
umzga
anege ohni waffe und ohni uniform und frage, was die mensche und die gruppe
waend erreiche, vo was sie troime, was sie sich wuensche
und denn ihne es angebot mache, was der nationalstaat aber eigentlich am beschte
die lokali politischi gmeind, sdorf oder dstadt ene chan aabuete damit
sie die wuensch choi verwuerkliche und dadefuer kein andere mensch mues
sterbe weder hier no anderswo

riskier ich jetzt au als terrorist iigstuft zwerde mit sottige texte, wahrschinlich wohl 
eher als ideologe und theoretiker, lieferant vo ideene wo choented
vo radikale element gewaltbereite mensche  bruucht werde in ihrne kaempf
aber ebe, ich bin ja gege gwalt usser zur selbstverteidigung
wie nich ja scho vilmaal han gseit i mine gschichtli, ich halte nuet vo gwalt als
form vo bestraafig, weder de staat no e gruppe vo mensche heis recht
en andere mensch zbestrafe usser sie hei direkt dur daktione vo dem mensch
glitte
das isch oeppis anders
wie ebe i dem szenario wo die sich suennelndi frau gege de sich versteckendi
onanierer wehrt und em sini freiheit sich an ihre uufzgeile iischraenkt
so glaub ich hett au e gruppe vo mensche es recht, oepper zur red zstelle
wo emene mitglied vo ihne es leid aatah hett
also wenn zum bispil ich oepperem mit gwalt droht han i de letschte ziit
und das waer nid grechtfertigt gsii, so taecht ich au e kritik akzeptiere
oder villicht sogar e forderig nach schadenersatz
aber ich tuen ja nur denn oepperem drohe, ich hoff es passiert nuemme, wuerklich
also besser gseit, ich han bis jetzt nur denn oepperem mit gwalt droht, wenn
de mensch mich hett vorher grundlos aagriffe oder mich als aagriffsflaechi
bruucht hett um sin frust a mir usezlaa
das passiert mir eigetlich am meischte mit anderne manne
zu fraue han ich meh oder weniger en guete abstand so dass so oeppis fascht nid
chan vorcho

aber ebe, das wird jetzt e chli superbloed und tumm
da wird jetzt sicher de einti oder anderi suechfilter vo de schwiizer oder usa 
nachrichtedienst oder de andere nationalstaate schnueffler roboters wo 
snetz nach woerter wie 

terror

drohung

gewalt

durchsueched, das isch en vorteil am mundart rede, villicht rutschts dur die 
filter, gwalt oder drohig
aber terror bliibt terror

isch aber au egal

ich chan zu jedem vo mine meh al truehundert tuusig woerter staah
au zu de verwuenschige und verfluechige, au zu de aaschuldige

klar, wenn ich jemals wuerd ueber es drucke als buech wuerd nachedenke
wers oeppe scho no besser ich wuerd de zum druck uusglesne text no emene
anwalt zeige wo choent dgefahr vo verluemdigschlage oder vo andere strafbare
uusage choent iischaetze
was fuer e chranki welt wo en mensch sich nid chan aalege wie er oder sie wott
was fuer e chranki menschlichi gsellschaft wo emene mensch nid erlaubt
das zsaege was er oder sie denkt
es isch voll der horror
und denn no all die joggle in uniform wo glaubed sie taeched oeppis guets 
indem sie mit gladne waffe i de straasse umelaufed und alli andere luet
aalueged als waere sie untergebeni
hallo, geits uech no guet, ihr polizischte und soldate
ihr siit fuer ues da, nid mir fuer uech
ihr heit en uuftrag vor gmeind uebercho de friide zbewahre
aber anstatt de uuftrag uszfuehre 
tuend ihr mit eurem dominante herrschende verhalte und 
eurem drohende gebahre de widerstand i de mensche
scho fascht ufebeschwoere
okay das isch jetzt au nid ganz fair
das sett ich jetzt wuerklich korrigiere, aber ich lan es jetzt staah au als es biispil
fuer die uusag ich choent zu allne meh als 300 000 woerter stah wonich das jahr
han gschriibe
de zaemehang vomene satz isch wichtig, also meh cheont saege, villicht bis zu 10 saetz
muesse zaemeglese werde um en einte krasse uebertriibende oder grobi uusag choenne
iizschaetze in ihrer stossrichtig
klar wuenscht sich der andreas dass es keini manne und fraue gaebt in uniform mit pistole
und gwehr schussbereit uf sich traegend, kein einzige soettis geh uf der ganze welt
kei einzigi soldatin kein einzige polizischt
aber denn gits au einige vo dene wo huet dienst tuend wo gar nid so uebel sind wahrschinlich
wenn me privat taecht mit ihne rede
aber das liit mir ja wuerklich fern, gott bewahre mich vor enere private begegnig mit emene
aktive militaerdienst leistende oder polizischt usser dienst… brr… chum grads gruuse
ueber
aber das heisst nid dass sie alli schlechti mensche waered und bla und bla …
wemm mach ich oeppis vor hie
es soetti so oeppis nid gae, waffe zum anderne mensche drohe und sie in schach zhalte
jede mensch soetti mit 3 jahr scho lerne sich selber zverteidige und vor allem de chlinste
chind soett ganz klar gseit werde dass ihre koerper nur ihne ghoert und weder vater no muetter
no irgendoepper anders sie toerfed aalange wenn sie das noed wennd
aber ebe dert liits problem
wieviel eltere gits wo ihri chind wege nuet bestrafed, sie ruettled, sie fescht am arm packed und 
mit sich schleifed oder anderswiitig ihne drohed wenn sie noed das mached was sie die
erwachsene finded es segis einzig richtige im moment
ach es isch der horror was abgeit i dere welt, ich wuenscht ich choent ufhoere
immer wieder ueber das zschriibe

aber ich muess es no einisch saege und immer wieder

kein erwachsene hetts recht es chind aazlange gege sind wille
au nid deltere

und eigentlich wuer das au mit de tier sgliche si, keis tier doerfti eigentlich vomene mensch gege
sin wille aaglanget werde oder zu irgendoeppis zwunge werde wo es nid wett, seg das jetzt
milch gaeh oder es ei oder sogar de ganzi koerper
em mensch waer eigentlich nur fleisch esse erlaubt vomene tier wo natuerlich gstorbe isch
ohni gwaltiifluss vomene andere mensch
a es ei vomene huen znaeh waer nur daenn ethisch vertretbar wenn das huehn erstens mal nid
iigsperrt waer und zweitens mal bir ei usem nescht naeh debii waer also quasi zuluege wuerd
und nuet degege hett dass die menschlichi hand is nescht langed und ihres ungeschluepfti nachkomme
usenimmt zum ufesse oder e neui sklavin druszmache
milch taechti nur det doerfe trunke werde i dem fall wo e chue oder es anders milchgebends tier
ohni iigsperrt zwerde ohni ihrem junge beraubt zwerde taechti de mensch akzeptiere wo 
um ihri unterstuetzig bitted also quasi sich nebeds chaelbli wo am suufe am ueter isch nebed ane chnuenle
und wie es anere zitze suggele ohni dass dchue vomene zuun oder enere staalmuur behinderet waer zum 
devo zlaufe

und au mit de boim waers eigentlich sgliiche
wenn en baum noed vo selber en ascht abegheie laat oder vo selber umgheit imene sturm
so isch er eifach tabu
kein baum moechti e socke und unterwoesch kommode werde
kein baum moechti als gartemoebel ende
kein baum moechti im schminee lande um em mensch sine auge zschmeichle oder sim wunsch nach waermi

es waer so unbedingt wichtig fuer dentwicklig vor menschheit, dass mir moeglichst bald 
vo dere ganze toederei wegchiemted
und am beschte gieng das wohl mit chline fine maschineli wo irgendwie antigravitation und levitation choented
umsetze, wieviel tier und boim choented gretted werde wenn mir en antigrav und levitations aazug hetted
wo ois es bizeli vo dem gaebt, vo dere liechtigkeit, vo dem gfuehl, wo mir so isch sich de andreas scho fascht sicher
wo mir als menschheit hend scho einisch gha, fruehner, bevor de ersti baum mit ener axt isch gfaellt worde
bevor serschti tier isch umbracht worde
mir hend scho einisch liecht glebt, sind scho einisch gschwebt und levitiert, hend scho einisch in eusere entwicklig
dantigravitations uuftriibs technologie agwendet, sehr wahrschlnlich ohni metall und so, sondern eifach dur de iisatz vo
geist seel und koerper, sehr wahrschiinlich hei mir au kei chleider gha und nid gaesse damals
i dem erschte paradies

und um das geits doch jetzt au wieder, seit sich de andreas immer wieder, warum schribsch du denn wuerklich

um usezfinde im schriibe, wie sones zgruggfinde i de paradiesgarte chaenti uusgseh, e forschig, es spekuliere
wie mir mensche wieder choented uufhoere zum esse, uufhoere en baum ztoede, uufhoere es tier ztoede, uufhoere
enand vorzschriibe wie mir ois selled aalege, was mir doerfed zunand sege

um usezfinde wie mir choented wieder schwebe ohni antigrav magnetfeld generator aber eifach dur es inners gfuehl
dur e inneri liechtigkeit, villicht gaebts ja sones schwebegas so oeppis wie helium wo im buuch chan produziert werde
vo dene oder diesne positiv stimulierte bakterie 
stimuliert werde dur en atem e reini luft wo nur blueme und pilze drin vorchoemed und uf der ganze welt keis fuer me
vo emene mensch kuenstlich aagfacht wird, kein tropfe angstschweiss dluft verpested, kein todesangst geruch meh
um dwelt weht well niemert meh taecht es anders lebewese schmerze zuefuege weder mit messer bolze no explosions
gschoss oder pfiile abschosse vomene boge, weder dur en axt no duren fuusthieb oder en fuesstritt

ich moecht erforsche, was fuer moeglichkeite ich mir chan vorstelle, wie mensche wieder chented mitenand zaemelebe
ohni dass sie enand weh tuend oder enand bedrohed als verteidigungsmechanismus
ich moecht lerne dur mis schriibe was fuer situatione es gae choent wo mir mensche e luft atme choented frei 
vo jeglichem verbrennigs gstank

und jetz mag ich nuemme

han jetzt sicher 3 stund das keyboard nid looslaa us angst ich taecht de fluss verpasse sobald ich uufhoere taecht zum schriibe
was natuerlich sich au schlecht uf dfantasie riichheit vom text uuswuerkt was heisst ich schriibe umso meh in ich tagebuech
autobiographie direktform umso meh ich mich selber stresse oder mich draenge moeglichst genau oder umfassend es thema
zbeschriibe
ich hans gfuehl, dass wenn ich zerscht no muess dfigure integriere, dass ich weniger schnell vorachume, aber scho waehrend ich das
schriibe merk ich dass es voellig falsch isch, es giit tage wo nich wunderbar schoeni szenarios chan schriibe wo nata und seipur
meila und ama voll drin sind wie au de ischmi … und denn wieder anderi momente wo ebe das ich vom andreas author so unbedingt
wichtig muess ufd erzaehlbuehni
isch alles guet und richtig, momol, brave bueb de andreas
